EH Bildu talde parlamentarioari atxikitako foru parlamentari Patricia Perales Hurtado andreak galdera idatzia egin du (10-22/PES-00204) ***liburutegietako langileen ordutegiak luzatzeko proposamenari eta proposamen hori gauzatzeko behar den zenbatekoari buruz***. Hona Nafarroako Gobernuko Kultura eta Kiroleko kontseilariak horretaz ematen dion informazioa:

% 68,9ko lanaldia duten Etxarri Aranazko eta Olaztiko liburutegien ordutegiari buruz egindako galderari dagokionez, esan behar da, 2021eko abenduaren 27an, Liburutegi Zerbitzuak txosten hau helarazi ziola Funtzio Publikoko Zuzendaritza Nagusiari:

*Funtzio Publikoaren zuzendari nagusiaren irailaren 13ko 2572/2019 Ebazpena aldatzeko proposamena. Ebazpen horren bidez, baimena ematen da Liburutegi Zerbitzuari atxikita dauden eta jendaurreko arreta-zerbitzua ematen duten liburutegietako langileen lanaldiaren berariazko banaketarako, eta Etxarri Aranazko eta Olaztiko liburutegietan lanaldia luzatzeko.*

Gobernuaren 2022ko uztailaren 20eko erabakiaren bidez, baimena eman zitzaion Funtzio Publikoko Zuzendaritza Nagusiari Etxarri Aranazko eta Olaztiko liburutegietan zerbitzua ematen duten liburutegiko arduradunen lanaldia luzatzeko.

% 92,49ko lanaldia duten liburutegiei, % 99ko lanaldia aplikatzeari eta horrek izanen lituzkeen kostuei dagokienez, esan behar da, aurreko paragrafoan aipatutako lanaldiak luzatu ondoren, 11 liburutegi daudela egoera horretan:

1. Ablitas
2. Oibar
3. Beriain
4. Buñuel
5. Etxarri Aranatz
6. Funes
7. Irurtzun
8. Milagro
9. Miranda Arga
10. Olazti
11. Alesbes

Kultura, Kirol eta Gazteria Departamentuak proposamena egin zuen Liburutegi Publikoen Sareko zentro guztietan ordutegia luzatzeko, lanaldi osoaren ehuneko ehun bete arte, eta 2019ko aurrekontuetan jaso zen proposamen hori. Ondoren, Funtzio Publikoaren Zuzendaritza Nagusiak % 92,49an finkatu zuen lanaldiaren ehunekoa.

Liburutegiko arduradunen plazen (C maila) kostuei dagokienez, hauek dira kopuruak, urteko:

**LANALDI OSOA (% 100)**

|  |  |  |
| --- | --- | --- |
| **Lanpostuko ordainsariak** | **Gizarte segurantza** | **Guztira** |
| 24.867,53 | 7.664,16\* | 32.531,66 |

(\*) Gizarte Segurantzak plaza horietarako duen oinarria hartu dugu kontuan

**LANALDI PARTZIALA (% 92,49)**

|  |  |  |
| --- | --- | --- |
| **Lanpostuko ordainsariak** | **Gizarte segurantza** | **Guztira** |
| 22.551,34 | 8.283,00\* | 30.834,34 |

(\*) Gizarte Segurantzako oinarriaren batezbesteko bat hartu dugu kontuan, plaza betetzen duten titularren inguruabarrak ezberdinak baitira.

* Bi lanaldien arteko aldea 1.697,32 euro da plaza bakoitzeko.
* Dauden 11 plazen zenbatekoa (ehuneko ehun) 18.670,52 euro da.
* 11 liburutegi horietan lanaldia % 99ra luzatzearen kostua 18.483,82 euro ingurukoa da.

Azkenik, esan behar da, Kultura, Kirol eta Gazteriako kontseilariaren 27/2019 Foru Aginduaren bidez onetsitako Kultura eta Kirol Departamentuaren Hizkuntza Planak ezarritako lanpostuen definizioa aplikatzen ahal denean, Irurtzungo, Etxarri Aranazko eta Olaztiko liburutegiek berehala izaten ahalko dutela lanaldi osoa.

Hori jakinarazten dizut Nafarroako Parlamentuko Erregelamenduaren 194. artikuluan xedatutakoa betetzeko.

Iruñean, 2022ko abuztuaren 3an

Kultura eta Kiroleko kontseilaria: Rebeca Esnaola Bermejo